stanford-oval/wikipedia huggingface dataset:
พรรคภูมิใจไทย
แหล่งข้อมูลอื่น

เว็บไซต์อย่างเป็นทางการ
| ด ค กพรรคภูมิใจไทย |
| --- | --- | --- |
| หัวหน้าพรรค |  พิพัฒน์ พรมวราภรณ์  ชวรัตน์ ชาญวีรกูล  อนุทิน ชาญวีรกูล  |  |
| เลขาธิการพรรค |  มงคล ศรีอ่อน  พรทิวา นาคาศัย  ศักดิ์สยาม ชิดชอบ  ไชยชนก ชิดชอบ  |  |
| โฆษกพรรค |  วันเพ็ญ ขวัญวงษ์  ศุภชัย ใจสมุทร  ศุภมาส อิศรภักดี  บุณย์ธิดา สมชัย  ณัฏฐ์ชนน ศรีก่อเกื้อ  |  |
| นโยบายพรรค |  การระบาดทั่วของโควิด-19 ในประเทศไทย  กัญชาเสรี  |  |
| ดูเพิ่ม |  กลุ่มเพื่อนเนวิน เนวิน ชิดชอบ  พรรคพลังประชาชน  พรรคมัชฌิมาธิปไตย  |  |
| ด ค กพรรคการเมืองไทย |
| --- | --- |
พรรคในสภาผู้แทนราษฎรไทย  (สมัยล่าสุด, พ.ศ. 2566–ปัจจุบัน):  พรรคประชาชน (143)  พรรคเพื่อไทย (142)  พรรคภูมิใจไทย (70)  พรรครวมไทยสร้างชาติ (36)  พรรคประชาธิปัตย์ (25)  พรรคกล้าธรรม (24)  พรรคพลังประชารัฐ (20)  พรรคชาติไทยพัฒนา (10)  พรรคประชาชาติ (9)  พรรคไทยสร้างไทย (6)  พรรคชาติพัฒนา (3)  พรรคไทรวมพลัง (2)  พรรคประชาธิปไตยใหม่ (1)  พรรคเป็นธรรม (1)  พรรคเสรีรวมไทย (1)  พรรคไทยก้าวหน้า (1) 
พรรคที่เคยเป็นแกนนำรัฐบาล:  คณะราษฎร  พรรคสหชีพ  พรรคแนวรัฐธรรมนูญ  พรรคประชาธิปัตย์  พรรคธรรมาธิปัตย์ (พ.ศ. 2498)  พรรคเสรีมนังคศิลา  พรรคชาติสังคม  พรรคสหประชาไทย  พรรคกิจสังคม  พรรคชาติไทย  พรรคสามัคคีธรรม  พรรคความหวังใหม่  พรรคไทยรักไทย  พรรคพลังประชาชน (พ.ศ. 2541)  พรรคเพื่อไทย  พรรคพลังประชารัฐ 
พรรคที่เคยมีสมาชิก ในสภาผู้แทนราษฎร:  กล้าธรรม  ก้าวหน้า (พ.ศ. 2488)  ก้าวหน้า (พ.ศ. 2526)  ก้าวไกล  กิจประชาคม  กิจประชาธิปไตย (พ.ศ. 2522)  กิจสังคม  เกษตรกร (พ.ศ. 2517)  เกษตรสังคม  ขบวนการไฮด์ปาร์ค  ครูไทยเพื่อประชาชน  ความหวังใหม่  ชาติไทย  ชาติไทยพัฒนา  ชาตินิยม  ชาติประชาชน (พ.ศ. 2522)  ชาติประชาธิปไตย (พ.ศ. 2525)  ชาติพัฒนา (พ.ศ. 2535)  ชาติพัฒนา (พ.ศ. 2550)  ชาติสังคม  ถิ่นไทย  ท้องที่ไทย  ไท (พ.ศ. 2517)  ไท (พ.ศ. 2539)  ไทรวมพลัง  ไทรักธรรม  ไทสังคม  ไทยก้าวหน้า (พ.ศ. 2565)  ไทยรักไทย  ไทยสร้างไทย  ไทยศรีวิไลย์  ธรรมสังคม  ธรรมาธิปไตย  ธรรมาธิปัตย์ (พ.ศ. 2498)  นำไทย  แนวประชาธิปไตย  แนวรัฐธรรมนูญ  แนวร่วมสังคมนิยม  ประชากรไทย  ประชาชน (พ.ศ. 2490)  ประชาชน (พ.ศ. 2531)  ประชาชน (พ.ศ. 2567)  ประชาชนปฏิรูป  ประชาชาติ (พ.ศ. 2561)  ประชาธรรม  ประชาธรรมไทย  ประชาธิปไตย  ประชาธิปไตยใหม่  ประชาธิปัตย์  ประชานิยม  ประชาภิวัฒน์ (พ.ศ. 2561)  ประชาราช  ประชาราษฎร์ (พ.ศ. 2501)  ประชาเสรี  เป็นธรรม  แผ่นดินไทย (พ.ศ. 2517)  พลังชล  พลังท้องถิ่นไท  พลังธรรม  พลังธรรมใหม่  พลังปวงชนไทย  พลังประชาชน (พ.ศ. 2517)  พลังประชาชน (พ.ศ. 2541)  พลังประชารัฐ  พลังสังคมประชาธิปไตย  พลังสังคมใหม่  พลังใหม่  พลเมืองไทย  พัฒนาจังหวัด  พิทักษ์ไทย  เพื่อชาติ  เพื่อชาติไทย  เพื่อไทย  เพื่อแผ่นดิน  ฟื้นฟูชาติไทย  ภูมิใจไทย  มวลชน  มหาชน  มาตุภูมิ  มัชฌิมาธิปไตย  รักประเทศไทย  รักษ์ผืนป่าประเทศไทย  รักษ์สันติ  รวมไทยสร้างชาติ  รวมแผ่นดิน  รวมพลัง  ราษฎร (พ.ศ. 2529)  แรงงาน  เศรษฐกิจใหม่  เศรษฐกร  สนับสนุนนโยบายเกรียงศักดิ์  สยามปฏิรูป  สยามใหม่  สหชีพ  สหประชาไทย  สหประชาธิปไตย  สหภูมิ  สังคมก้าวหน้า  สังคมชาตินิยม  สังคมนิยมแห่งประเทศไทย  สังคมประชาธิปไตย (พ.ศ. 2525)  สันติชน  สัมมาชีพ-ช่วยชาวนา  สามัคคีธรรม  เสรีชน  เสรีธรรม (พ.ศ. 2522)  เสรีธรรม (พ.ศ. 2535)  เสรีนิยม (พ.ศ. 2525)  เสรีประชาธิปไตย  เสรีมนังคศิลา  เสรีรวมไทย  ใหม่  อธิปัตย์  อนาคตใหม่  อิสระ (พ.ศ. 2499)  อิสระ (พ.ศ. 2512)  เอกภาพ 
  สถานีย่อย:การเมือง  การเมืองไทย
หม่อมเจียงคำ ชุมพล ณ อยุธยา

| หม่อม เจียงคำ ชุมพล ณ อยุธยา ท> จ. |
| --- | --- |

เกิด: อัญญานางเจียงคำ บุตโรบล 4 ธันวาคม พ.ศ. 2422
เสียชีวิต: 20 ตุลาคม พ.ศ. 2481 (58 ปี)
คู่สมรส: พลตรี พระเจ้าบรมวงศ์เธอ กรมหลวงสรรพสิทธิประสงค์
บุตร: หม่อมเจ้าอุปลีสาณ ชุมพล  หม่อมเจ้ากมลีสาณ ชุมพล
บิดามารดา: ท้าวสุรินทรชมภู (หมั้น บุตโรบล) อัญญาแม่ดวงจันทร์ บุตโรบล
หม่อมเจียงคำ ชุมพล ณ อยุธยา (นามเดิม อัญญานางเจียงคำ บุตโรบล ; 4 ธันวาคม พ.ศ. 2422 – 20 ตุลาคม พ.ศ. 2481) เป็นเจ้านายสตรีของเมืองอุบลราชธานีซึ่งเป็นเมืองประเทศราชของราชอาณาสยามมาตั้งแต่สมัยพระบาทสมเด็จพระพุทธยอดฟ้าจุฬาโลกมหาราช  ที่ถวายตัวเป็นหม่อมใน พลตรี พระเจ้าบรมวงศ์เธอ กรมหลวงสรรพสิทธิประสงค์ พระราชโอรสองค์ที่ 37 ในพระบาทสมเด็จพระจอมเกล้าเจ้าอยู่หัวและองค์ที่ 3 ในเจ้าจอมมารดาพึ่ง เพื่อเป็นการกระชับสัมพันธไมตรีระหว่างราชสำนักสยาม กับเจ้านายพื้นถิ่นเมืองอุบลราชธานีให้แน่นแฟ้นยิ่งขึ้น ในช่วงที่มีนโยบายปฏิรูปการบริหารราชการแผ่นดิน สมัยพระบาทสมเด็จพระจุลจอมเกล้าเจ้าอยู่หัว
ชาติกำเนิด

หม่อมเจียงคำ เกิดเมื่อวันพฤหัสบดีที่ 4 ธันวาคม พ.ศ. 2422 ซึ่งตรงกับวัน 5 เดือนอ้าย แรม 6 ค่ำ ปีเถาะ เอกศก จุลศักราช 1241 (ร.ศ.98) ที่โฮงเจ้าราชบุตร (โฮงทุ่ง) เมืองอุบลราชธานี เป็นธิดาคนสุดท้องของท้าวสุรินทร์ชมภู (หมั้น บุตโรบล) กับญาแม่ดวงจันทร์ บุตโรบล (ธิดาของพระศรีโสภา กับ ญาแม่ทุมมา) หม่อมเจียงคำมีศักดิ์เป็นหลานปู่ในเจ้าราชบุตร (สุ่ย บุตโรบล) (บรรดาศักดิ์เดิมที่ ท้าวสุริยะ) กับอัญญานางทอง บุตโรบล มีศักดิ์เป็นเหลนทวด ในท้าวสีหาราช (พูลสุข หรือ พลสุข) กรมการเมืองอุบลราชธานีชั้นผู้ใหญ่ กับอัญญานางสุภา ซึ่งสืบเชื้อสายมาจากท้าวโคตรซึ่งเป็นโอรสในพระวรราชปิตา ผู้ครองนครเขื่อนขันธ์กาบแก้วบัวบาน นอกจากนี้ ท้าวโคตร ยังถือเป็นต้นสายสกุล “บุตโรบล” ยังมีศักดิ์เป็นอนุชาของพระประทุมวรราชสุริยวงศ์ ผู้ครองเมืองอุบลราชธานีศรีวนาลัยประเทศราช องค์ที่ 1 กับพระวิไชยราชสุริยวงษขัติยราช ผู้ครองนครจำปาศักดิ์ องค์ที่ 3 ด้วย
พี่น้อง

หม่อมเจียงคำ มีพี่น้องร่วมบิดามารดาเดียวกัน ดังนี้
อัญญานางก้อนคำ สมรสกับ รองอำมาตย์โท พระอุบลการประชานิตย์ (บุญชู พรหมวงศานนท์) อดีตข้าหลวงบริเวณอุบลราชธานี พ.ศ. 2450 บรรดาศักดิ์เดิมที่ ท้าวสิทธิสาร ผู้ช่วยราชการคณะอาญาสี่เมืองอุบลราชธานี
อัญญานางอบมา สมรสกับ ท้าววรกิติกา (คูณ) กรมการเมืองผู้ใหญ่อุบลราชธานี
อัญญานางจันทรา สมรสกับ พระอุบลศักดิ์ประชาบาล (กุคำ สุวรรณกูฏ) อดีตข้าหลวงประจำเมืองยโสธร พ.ศ. 2434
อัญญานางเหมือนตา สมรสกับ ท้าวฮวย ศรีสมบูรณ์
อัญญานางบุญอ้ม สมรสกับ ท้าวอักษรสุวรรณ (หนู อินทรีย์) อดีตนายอำเภออุตรูปลนิคม (ปัจจุบันคืออำเภอม่วงสามสิบ)
อัญญานางหล้า สมรสกับ ท้าวหนู มงคลศิลป์
อัญญานางดวงคำ สมรสกับ รองอำมาตย์ตรี ขุนราชพิตรพิทักษ์ (ทองดี หิรัญภัทร์)
พระโกณฺฑญฺโญ (ญาท่านคำม้าว บุตโรบล) อดีตเจ้าอาวาสรูปแรกของวัดสารพัดนึก (ปัจจุบันคือวัดสารพัฒนึก) ตำบลในเมือง อำเภอเมือง จังหวัดอุบลราชธานี
หม่อมเจียงคำ ชุมพล ณ อยุธยา หม่อมห้ามใน พลตรี พระเจ้าบรมวงศ์เธอ พระองค์เจ้าชุมพลสมโภช กรมหลวงสรรพสิทธิประสงค์
เกี่ยวกับนามและสกุล

เกี่ยวกับนามของหม่อมเจียงคำนั้น คำว่า เจียง เป็นภาษาลาวโบราณ ตรงกับภาษาบาลีว่า จาป หมายถึง ธนู ศร หน้าไม้ กระสุน แล่ง (ที่ทำสำหรับวางลูกธนูหรือหน้าไม้ หรือที่ใส่ลูกธนูหน้าไม้สำหรับสะพาย) บางครั้งชาวลาวเรียกว่า หน้าเจียง หรือ เกียง ดังนั้น นามของหม่อมเจียงคำจึงหมายถึง ธนูทองคำ หม่อมเจียงคำ เดิมสกุล บุตโรบล นามสกุลบุตโรบลเป็นนามสกุลที่ทายาทบุตรหลานเจ้านายเมืองอุบลราชธานีได้รับพระราชทานจากพระบาทสมเด็จพระมงกุฎเกล้าเจ้าอยู่หัว (รัชกาลที่ 6) นามสกุลเลขที่ 2692	เขียนแบบอักษรโรมันคือ	Putropala 	ตามบัญชีผู้ได้รับพระราชทานนามสกุลคือ "นายร้อยโท พระอุบลกิจประชากร (บุญเพ็ง) นายทหารกองหนุน    สังกัดกองสัสดีมณฑลอุบล  ปู่ชื่อราชบุตร (สุ่ย)  บิดาชื่อราชบุตร (คำ)" โดยทั้ง หม่อมเจียงคำ ชุมพล ณ อยุธยา และนายร้อยโท พระอุบลกิจประชากร (บุญเพ็ง) เป็นลูกพี่ลูกน้องกันและทั้ง 2 ท่านเป็นหลานปู่ในเจ้าราชบุตร (สุ่ย)
การถวายตัว

พลตรี พระเจ้าบรมวงศ์เธอ กรมหลวงสรรพสิทธิประสงค์ ได้ดำรงตำแหน่งข้าหลวงต่างพระองค์ สำเร็จราชการมณฑลลาวกาว (ภายหลังเปลี่ยนเป็นมณฑลอีสาณ)  เมื่อครั้งที่พระองค์ได้เสด็จมาปรับปรุงและจัดระบบราชการที่เมืองอุบลราชธานี เมื่อวันที่ 9 ธันวาคม ร.ศ. 112 (พ.ศ. 2436) ได้ทรงพอพระทัยต่ออัญญานางเจียงคำ ซึ่งเป็นธิดาของท้าวสุรินทรชมภู (หมั้น) กรมการชั้นผู้ใหญ่ของเมือง จึงได้ทรงขออัญญานางเจียงคำ ต่อเจ้านายผู้ใหญ่ในเมืองอุบลราชธานี คือ พระอุบลศักดิ์ประชาบาล (กุคำ สุวรรณกูฏ) พระอุบลการประชานิตย์ (บุญชู พรหมวงศานนท์) และได้เข้าพิธีบายศรีสู่ขวัญตามจารีตประเพณี ถวายตัวเป็นหม่อมห้ามใน พลตรี พระเจ้าบรมวงศ์เธอ พระองค์เจ้าชุมพลสมโภช กรมหลวงสรรพสิทธิประสงค์ พระราชโอรสองค์ที่ 11 ในพระบาทสมเด็จพระจอมเกล้าเจ้าอยู่หัว และองค์ที่ 3 ในเจ้าจอมมารดาพึ่ง เมื่อเดือนมีนาคม ร.ศ. 112 (พ.ศ. 2436) ต่อมาได้ให้กำเนิดพระโอรส 2 พระองค์
การถวายตัวเป็นหม่อมห้ามของเสด็จในกรมนั้น เท่ากับเป็นการสร้างการยอมรับอำนาจการปกครองจากส่วนกลางในหมู่เจ้านายเมืองอุบลราชธานีมากขึ้น และยังทำให้เจ้านายพื้นเมืองบางส่วนขยับฐานะตนเองจากการเป็นเจ้านายพื้นถิ่น มาเป็นส่วนหนึ่งในพระราชวงศ์จักรีของสยาม โดยระหว่างที่เสด็จในกรมทรงประทับอยู่ที่เมืองอุบลราชธานีนั้น ได้ทรงสร้างตำหนักชื่อว่า วังสงัด ขึ้นบนที่ดินของท้าวสุรินทรชมภู (หมั้น บุตโรบล) เมื่อ ร.ศ.112 และทรงประทับอยู่กับพระโอรส พระธิดา และหม่อมต่างๆ เป็นเวลานาน 17 ปี ก่อนที่จะนิวัติคืนสู่กรุงเทพมหานคร ต่อมาทรงดำรงตำแหน่งเสนาบดีกระทรวงวังและเสนาบดีที่ปรึกษาในพระองค์พระบาทสมเด็จพระจุลจอมเกล้าเจ้าอยู่หัว (รัชกาลที่ 5) เมื่อ ร.ศ. 129 (พ.ศ. 2453) ภายหลังจากนิวัติสู่กรุงเทพมหานคร พระองค์ก็มิได้กลับมาประทับที่เมืองอุบลราชธานีอีกเลย
ขอพระโอรสจากพระพุทธวิเศษ

พระเจ้าพุทธวิเศษ หรือหลวงพ่อพระพุทธวิเศษ เป็นพระพุทธรูปศิลาแลงปางนาคปรก ขนาดหน้าตักกว้าง 55 เซนติเมตร สูง 90 เซนติเมตร เป็นศิลปะยุคศรีโคตรบูรร่วมสมัยกับทวารวดีของสยาม อายุราวพันกว่าปี ปัจจุบันประดิษฐานอยู่ในพระวิหารวัดทุ่งศรีวิไล บ้านชีทวน ตำบลชีทวน อำเภอเขื่องใน จังหวัดอุบลราชธานี นับถือกันว่าเป็นพระคู่บ้านคู่เมืองของชาวบ้านชีทวนและตำบลใกล้เคียง ประชาชนนิยมจัดงานสมโภชเฉลิมฉลองหลวงพ่อพระพุทธวิเศษเป็นเวลา 3 วัน 3 คืน คือวันขึ้น 14 ค่ำ วันขึ้น 15 ค่ำ และวันแรม 1 ค่ำ เดือน 5 ของทุกปี เรียกว่า งานปิดทองหลวงพ่อพุทธวิเศษประจำปี ส่วนบ้านชีทวนนั้นเดิมเป็นเมืองขอมโบราณเรียกว่า เมืองซีซ่วน] ภายหลังพระประทุมวรราชสุริยวงศ์ (คำผง) เจ้าเมืองอุบลราชธานีศรีวนาลัยประเทศราช ผู้เป็นต้นราชตระกูลของหม่อมเจียงคำ ได้โปรดให้ท้าวโหง่นคำพร้อมราษฎร 150 ครัวเรือน ยกมาตั้งเป็นบ้านเมืองอีกครั้งที่เมืองซีซ่วน ชาวเมืองเชื่อกันสืบมาว่า ผู้ที่แต่งงานมีครอบครัวมานานแล้วแต่ไม่มีบุตรธิดาไว้สืบสกุล สามีภรรยาก็มักพากันมานมัสการหลวงพ่อพระพุทธวิเศษ เพื่อบนบานศาลกล่าวให้ตนมีบุตรธิดาไว้สืบสกุล ปรากฏว่าเป็นผลสำเร็จมากมาย มีตำนานเล่าสืบมาว่าครั้งหนึ่ง พลตรี พระเจ้าบรมวงศ์เธอ พระองค์เจ้าชุมพลสมโภช กรมหลวงสรรพสิทธิประสงค์ และหม่อมเจียงคำ ได้เสด็จออกไปเยี่ยมไพร่ฟ้าประชาชนตามหัวเมืองต่างๆ และได้เดินทางผ่านบ้านชีทวน ทราบข่าวว่าที่บ้านชีทวนมีพระพุทธศักดิ์สิทธิ์คือหลวงพ่อพระพุทธวิเศษ สามารถที่จะบนหรือขอสิ่งที่ปรารถนาได้ กรมหลวงสรรพสิทธิประสงค์พร้อมหม่อมเจียงคำก็ดำริแก่กันว่า แต่เมื่อครั้งเสกสมรสมานานแล้วก็ยังหาได้มีพระโอรสพระธิดาไว้สืบสกุล ทั้งสองพระองค์จึงทรงนำดอกไม้ธูปเทียนและทองคำเปลวลงไปสักการบูชาขอพระโอรสพระธิดาจากหลวงพ่อพระพุทธวิเศษ ต่อมาไม่นานหม่อมเจียงคำก็ทรงพระครรภ์และได้ประสูติพระโอรส 2 พระองค์ ตามความปรารถนา คือหม่อมเจ้าอุปลีสานและหม่อมเจ้ากมลีสาน
พระโอรส พระนัดดา และพระปนัดดา

หม่อมเจ้าอุปลีสาณ ชุมพล (ท.จ.ว.) อดีตประธานกรรมการผู้อำนวยการทรัพย์สินส่วนพระองค์พระบาทสมเด็จพระเจ้าอยู่หัว และอดีตสมาชิกวุฒิสภา เสกสมรสกับหม่อมเจ้าหญิงพวงรัตนประไพ เทวกุล พระธิดาในสมเด็จพระเจ้าบรมวงศ์เธอ กรมพระยาเทวะวงศ์วโรปการ เสนาบดีกระทรวงการต่างประเทศ ทรงมีพระโอรส-พระธิดา 3 ท่าน คือ
หม่อมราชวงศ์พัชรีสาณ ชุมพล (พ.บ.) สมรสกับคุณสุภาพรรณ ปันยารชุน มีบุตรธิดา 2 ท่าน คือ
หม่อมหลวงสุพัชร ชุมพล (พ.บ.)
หม่อมหลวงภัทรีศา ชุมพล
หม่อมราชวงศ์หญิงพวงแก้ว ชุมพล (พ.บ.) สมรสกับนายแพทย์กุณฑล สุนทรเวช มีบุตรธิดา 3 คน คือ
ทิพย์สุดา (สุนทรเวช) ถาวรามร
พิมพ์แก้ว (สุนทรเวช) มาโกด์
สิทธิ์สรรพ์ สุนทรเวช
หม่อมราชวงศ์จาตุรีสาณ ชุมพล สมรสกับนางชูศรี (คงเสรี) ชุมพล ณ อยุธยา มีบุตรธิดา 2 ท่าน คือ
หม่อมหลวงสุภสิทธิ์ ชุมพล
หม่อมหลวงสุทธิมาน (ชุมพล) โภคาชัยพัฒน์
หม่อมเจ้ากมลีสาณ ชุมพล เสกสมรสกับหม่อมเจ้าหญิงสีดาดำรวง สวัสดิวัตน์ พระธิดาในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ และหม่อมเจ้าหญิงฉวีวิลัย สวัสดิวัตน์ (ราชสกุลเดิม คัคณางค์) พระธิดาในพระเจ้าบรมวงศ์เธอ พะรองค์เจ้าคัคณางยุคล กรมหลวงพิชิตปรีชากร ทรงมีพระโอรส 2 ท่าน คือ
หม่อมราชวงศ์ศักดิสาณ ชุมพล สมรสกับนางวราภรณ์ บุณยรักษ์ มีบุตรธิดา 2 ท่าน คือ
หม่อมหลวงสิทธิสาณ ชุมพล
หม่อมหลวงวราภา ชุมพล
รองศาสตราจารย์ หม่อมราชวงศ์พฤทธิสาณ ชุมพล สมรสกับนางอรพันธ์ ชาติยานนท์ มีบุตรธิดา 4 ท่าน คือ
หม่อมหลวงวรารมณ์ ชุมพล
หม่อมหลวงสมรดา ชุมพล
หม่อมหลวงกมลพฤทธิ์ ชุมพล
หม่อมหลวงรัมภาพันธุ์ ชุมพล
การบำเพ็ญสาธารณประโยชน์

หลังการสิ้นพระชนม์ของพลตรี พระเจ้าบรมวงศ์เธอ พระองค์เจ้าชุมพลสมโภช กรมหลวงสรรพสิทธิประสงค์  หม่อมเจียงคำและหม่อมเจ้าชายทั้ง 2 พระองค์ ผู้เป็นบุตร ได้อุทิศที่ดินจำนวน 27 ไร่ ซึ่งเป็นที่ดินอันเป็นมรดกตกทอดของญาติวงศ์เจ้านายเมืองอุบลราชธานีในอดีต เป็นที่ก่อสร้างโรงพยาบาลสรรพสิทธิประสงค์ เมื่อปี พ.ศ. 2474 ก่อนหน้านี้ ได้บริจาคที่ดินของท่านและญาติ ๆ ให้ใช้เป็นที่สาธารณประโยชน์แก่แผ่นดิน ได้แก่ ที่ดินของเจ้าราชบุตร (สุ่ย บุตโรบล) ที่ดินของพระอุบลศักดิ์ประชาบาล (กุคำ สุวรรณกูฏ) ที่ดินของพระลินจังคุลาทร (พั้ว บุตโรบล) ที่ดินของพระบริคุตคามเขต (โหง่นคำ สุวรรณกูฏ) ที่ดินของพระวิภาคย์พจนกิจ (เล็ก สิงหัษฐิต) ที่ดินของเจ้าอุปฮาช (โท ณ อุบล) ที่ดินของพระอุบลเดชประชารักษ์ (เสือ ณ อุบล) ปัจจุบันเป็นที่ตั้งของสถานที่ราชการที่สำคัญในจังหวัดอุบลราชธานีหลายแห่ง ได้แก่ พิพิธภัณฑสถานแห่งชาติ อุบลราชธานี เทศบาลนครอุบลราชธานี ทุ่งศรีเมือง (อดีตสถานที่ถวายเพลิงศพเจ้าเมืองและพระราชทานเพลิงเจ้านายเมืองอุบลราชธานี) โรงเรียนอนุบาลอุบลราชธานี ศาลจังหวัดอุบลราชธานี ที่ว่าการอำเภอเมืองอุบลราชธานี ศาลากลางจังหวัดอุบลราชธานี (เดิมเป็นที่ตั้งโรงเรียนเบ็ญจะมะมหาราช) และโรงพยาบาลสรรพสิทธิประสงค์
เกี่ยวกับที่ดินมรดก > แปลงที่ 1

ทิศเหนือติดกับถนนศรีณรงค์ ทิศใต้ติดกับถนนเขื่อนธานี ทิศตะวันออกติดกับถนนราชบุตร ทิศตะวันตกติดกับที่ดินของเจ้าอุปฮาช (โท) บิดาของพระอุบลเดชประชารักษ์ (เสือ ณ อุบล) กรมการเมืองชั้นผู้ใหญ่ ที่ดินแปลงใหญ่นี้เป็นเดิมเป็นมรดกจากเจ้าราชบุตร (สุ่ย)  เดิมเป็นที่ตั้งศาลากลางจังหวัดอุบลราชธานี ปัจจุบันเป็นที่ตั้งพิพิธภัณฑสถานแห่งชาติอุบลราชธานี กรมศิลปากร
เกี่ยวกับที่ดินมรดก > แปลงที่ 2

ทิศเหนือติดกับถนนศรีณรงค์ ทิศใต้ติดกับถนนเขื่อนธานี ทิศตะวันออกติดกับถนนหลวง ทิศตะวันตกติดกับถนนราชบุตร (เดิมคือที่ตั้งสโมสรข้าราชการเมืองอุบลราชธานี) ที่ดินแปลงนี้เป็นเดิมเป็นมรดกจากเจ้าราชบุตร (สุ่ย) และเป็นผืนเดียวกันกับที่ดินแปลงที่ 1 เมื่อราชการขยายผังบ้านเมืองออกไปและมีการตัดถนนผ่าน จึงทำให้เกิดเป็นที่ดิน 2 แปลงดังปรากฏในปัจจุบัน
เกี่ยวกับที่ดินมรดก > แปลงที่ 3

เดิมเป็นที่ตั้งของโรงเรียนนารีนุกูล ปัจจุบันเป็นที่ตั้งของโรงเรียนอนุบาลอุบลราชธานี เดิมที่ดินแปลงนี้เป็นบริเวณเดียวกันกับทุ่งศรีเมือง แต่ปัจจุบันได้ถูกตัดถนนผ่านหน้าโรงเรียน ทำให้พื้นที่ของโรงเรียนอนุบาลอุบลราชธานีถูกแยกออกไปจากทุ่งศรีเมือง บริเวณกลางทุ่งศรีเมืองนี้เดิมเป็นสถานที่ราชการของเมือง ใช้สำหรับจัดงานพิธีสำคัญต่างๆ ของบ้านเมือง ตลอดจนงานพระราชทานเพลิงศพเจ้าเมือง คณะอาญาสี่ และกรมการเมืองชั้นผู้ใหญ่ เป็นต้น ทุ่งศรีเมืองในปัจจุบันมีทิศเหนือติดกับถนนพโลรังฤทธิ์ ทิศใต้ติดกับถนนศรีณรงค์ ทิศตะวันออกติดกับถนนนครบาล ทิศตะวันตกติดกับถนนอุปราช ปัจจุบันทุ่งศรีเมืองใช้สำหรับเป็นสถานที่พักผ่อนหย่อนใจ ประกอบรัฐพิธีต่างๆ เช่น วันเฉลิมพระชนมพรรษา 5 ธันวาคมของทุกปี ตลอดจนประกอบพิธีกรรมสำคัญทางศาสนา ประกอบพิธีทางประเพณีวัฒนธรรมของจังหวัด เช่น เทศกาลวันแห่เทียนเข้าพรรษาที่ยิ่งใหญ่ที่สุดของประเทศไทย เป็นต้น
เกี่ยวกับที่ดินมรดก > แปลงที่ 4

ทิศเหนือติดกับถนนพิชิตรังสรรค์ ทิศใต้ติดกับถนนพโลรังฤทธิ์ ทิศตะวันตกติดกับวัดสุทัศนาราม ปัจจุบันเป็นที่ตั้งศาลจังหวัดอุบลราชธานี ศาลแขวงจังหวัดอุบลราชธานี และด้านหลังของศาลจังหวัดอุบลราชธานี เป็นบริเวณบ้านพักผู้พิพากษาศาล ที่ดินแปลงนี้เดิมเป็นมรดกจากเจ้าราชบุตร (สุ่ย) พระอุบลศักดิ์ประชาบาล (กุคำ สุวรรณกูฏ) พระลินจังคุลาทร (พั้ว บุตโรบล) พระบริคุตคามเขต (โหง่นคำ สุวรรณกูฏ) และพระวิภาคย์พจนกิจ (เล็ก สิงหัษฐิต)
เกี่ยวกับที่ดินมรดก > แปลงที่ 5

ทิศเหนือติดกับถนนศรีณรงค์ ทิศใต้ติดกับถนนเขื่อนธานี ทิศตะวันออกติดกับที่ดินของเจ้าราชบุตร (สุ่ย) ทิศตะวันตกติดกับถนนอุปราช เป็นที่ตั้งที่ว่าการอำเภอเมืองอุบลราชธานี แล้วย้ายไปสร้างใหม่ ณ สำนักงานปัจจุบัน เมื่อ พ.ศ. 2553 ตั้งอยู่ข้างสำนักงานธนารักษ์จังหวัดอุบลราชธานี ที่ดินแปลงนี้เดิมเป็นมรดกจากเจ้าอุปฮาด (โท) พระบิดาของพระอุบลเดชประชารักษ์ (เสือ ณ อุบล) กรมการเมืองชั้นผู้ใหญ่
เกี่ยวกับที่ดินมรดก > แปลงที่ 6

ทิศเหนือติดกับวัดไชยมงคล ทิศใต้ติดกับถนนศรีณรงค์ ทิศตะวันออกติดกับถนนอุปราช ทิศตะวันตกติดกับสุสานโรมันคาทอลิก เดิมเป็นที่ตั้งของกรมทหาร ต่อมาได้ใช้เป็นที่ตั้งโรงเรียนเบ็ญจะมะมหาราชในปี พ.ศ. 2474 และเป็นที่ตั้งของศาลากลางจังหวัดอุบลราชธานี แห่งที่ 2 ตั้งแต่ปี พ.ศ. 2516 - 2553 ปัจจุบันทางราชการได้ย้ายศาลากลางจังหวัดอุบลราชธานีไปอยู่ที่ตำบลแจระแม และปรับปรุงอาคารเรียนเดิมของโรงเรียนเบ็ญจะมะมหาราชซึ่งยังคงตั้งอยู่ในที่ดินแปลงนี้เป็นพิพิธภัณฑ์เมืองอุบลราชธานี โดยอยู่ในความดูแลของเทศบาลนครอุบลราชธานี
เกี่ยวกับที่ดินมรดก > แปลงที่ 7

ที่ดินแปลงนี้มีทั้งหมด 27 ไร่ ซึ่งตกทอดเป็นมรดกของพระโอรสทั้ง 2 พระองค์ คือ หม่อมเจ้าอุปลีสาณ ชุมพล (ท.จ.ว.) และหม่อมเจ้ากมลีสาณ ชุมพล พระโอรสทั้ง 2 ได้มอบให้ทางราชการเมื่อ พ.ศ. 2474 ปัจจุบันเป็นที่ตั้งของโรงพยาบาลสรรพสิทธิประสงค์ อำเภอเมือง จังหวัดอุบลราชธานี ซึ่งเป็นโรงพยาบาลศูนย์อีสานใต้ที่ทันสมัยแห่งหนึ่งของภาคอีสาน และมีผู้ใช้บริการอยู่เป็นจำนวนมาก
อนิจกรรม

หม่อมเจียงคำ ถึงแก่อนิจกรรมด้วยโรคอัมพาต เมื่อวันที่ 20 ตุลาคม 2481 สิริอายุ 59 ปี ณ โฮงพระวิภาคย์พจนกิจ (เล็ก สิงหัษฐิต) เลขานุการในพระองค์กรมหลวงสรรพสิทธิประสงค์ ผู้เป็นญาติใกล้ชิดของหม่อมเจียงคำ ซึ่งตั้งอยู่ ณ ถนนพิชิตรังสรรค์ อำเภอเมือง จังหวัดอุบลราชธานี ปัจจุบันทายาทได้นำอัฐิของท่านบรรจุไว้ ณ บริเวณฐานตั้งใบเสมาหน้าพระอุโบสถ วัดสุทัศนาราม อำเภอเมือง จังหวัดอุบลราชธานี ซึ่งเป็นวัดที่เจ้าราชบุตร (สุ่ย บุตโรบล) และเจ้านายญาติวงศ์เมืองอุบลราชธานี ได้ร่วมกันสร้างไว้ตั้งแต่ครั้ง พ.ศ. 2396 ก่อนที่เจ้าราชบุตร (สุ่ย บุตโรบล) จะไปราชการศึกสงครามเมืองญวนที่ประเทศเขมร
เกียรติยศ

| ธรรมเนียมยศของ หม่อมเจียงคำ ชุมพล ณ อยุธยา |
| --- | --- |
การเรียน: หลองให้ฮู้
การแทนตน: ข้าน้อย
การขานรับ: โดย
บรรดาศักดิ์

อัญญานางเจียงคำ
หม่อมเจียงคำ ในพระองค์เจ้าฯ กรมหมื่นสรรพสิทธิประสงค์
หม่อมเจียงคำ ในพระองค์เจ้าฯ กรมขุนสรรพสิทธิประสงค์
หม่อมเจียงคำ ในพระองค์เจ้าฯ กรมหลวงสรรพสิทธิประสงค์
หม่อมเจียงคำ ชุมพล ณ กรุงเทพ
หม่อมเจียงคำ ชุมพล ณ อยุธยา
เครื่องราชอิสริยาภรณ์

พ.ศ. 2455 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายใน)
อนุสรณ์

ถนนหม่อมเจียงคำ ในเขตเทศบาลนครอุบลราชธานี
กลุ่มสืบสาน นำฮอย หม่อมเจียงคำ ชุมพล ณ อยุธยา
อาคารหม่อมเจียงคำ ชุมพล ณ อยุธยา ณ โรงพยาบาลสรรพสิทธิประสงค์ อำเภอเมือง จังหวัดอุบลราชธานี
วันรำลึกหม่อมเจียงคำ ชุมพล ณ อยุธยา ตรงกับวันที่ 20 ตุลาคมของทุกปี ซึ่งตรงกับวันคล้ายวันถึงแก่อนิจกรรมของหม่อมเจียงคำ
กองทุนเครือข่ายแห่งบุญหม่อมเจียงคำอนุสรณ์
พงศาวลีต้นราชตระกูล > พงศาวลีต้นราชตระกูล

อาคารเรียนเดิมของโรงเรียนเบ็ญจะมะมหาราช ในที่ดินมรดกของหม่อมเจียงคำ แปลงที่ 6
โรงพยาบาลสรรพสิทธิประสงค์ ตั้งอยู่ในที่ดินมรดกของหม่อมเจียงคำ แปลงที่ 7 ซึ่งเดิมเรียกว่า "สวนโนนดง"
สถานีโทรทัศน์กลางบนแผ่นดินเกาหลี

| --- | --- |


ประเภท: หน่วยงานของรัฐ
อุตสาหกรรม: สื่อสารมวลชน
รูปแบบ: สถานีโทรทัศน์ในระบบวีเอชเอฟและในระบบดาวเทียมไทยคม 5ในระบบHDTV
ก่อตั้ง: 1 กันยายน พ.ศ. 2496
ผู้ก่อตั้ง: รัฐบาลเกาหลีเหนือ
สำนักงานใหญ่: เปียงยางทีวีทาวเวอร์, กรุงเปียงยาง,   เกาหลีเหนือ
พื้นที่ให้บริการ:  สปป.เกาหลีในระบบวีเอชเอฟ และ ทั่วโลกผ่านทางดาวเทียม ไชนาแซท 12
ผลิตภัณฑ์: ข่าวสารภายในประเทศเพลงปลุกใจกีฬาเทปบันทึกภาพรัฐพิธีต่าง ๆ
เจ้าของ:  รัฐบาลเกาหลีเหนือ
เว็บไซต์: KOREA DPR.
| --- | --- |

ประเทศ:   เกาหลีเหนือออกอากาศในระะบบวีเอชเอฟ และระบบดาวเทียม ไชนาแซท 12 เฉพาะทั่วโลก
พื้นที่แพร่ภาพ: สปป.เกาหลีและทั่วโลก
เครือข่าย:  รัฐบาลเกาหลีเหนือ
แบบรายการ
ระบบภาพ: 4:3 และ 16:9 (สำหรับระบบ HD)
ความเป็นเจ้าของ
ช่องรอง: สถานีวิทยุเสียงจากเกาหลี สถานีวิทยุเคซีบีเอส
ประวัติ
เริ่มออกอากาศ: พ.ศ. 2506
ออกอากาศ

ภาคพื้นดิน
วีเอชเอฟ: ช่อง 12
 
สถานีวิทยุโทรทัศน์กลางบนแผ่นดินเกาหลี (อังกฤษ: Korea Central Television; เกาหลี: 조선중앙텔레비전; ชื่อย่อ: KCTV) หรือชื่อย่อ เคซีทีวี เป็นสถานีโทรทัศน์กระจายเสียงและแพร่ภาพสาธารณะในเกาหลีเหนือ และบริษัท Korean​ Central​ broadcasting​ committee​ จำกัด ที่ออกอากาศในระบบวีเอชเอฟโดยเฉพาะเกาหลีเหนือ เป็นสถานีโทรทัศน์แห่งเดียวของสาธารณรัฐประชาธิปไตยประชาชนเกาหลี หรือเกาหลีเหนือ ที่ก่อตั้งขึ้นโดย คณะรัฐบาลเกาหลีเหนือ และ บริษัท เคซีทีวี จำกัด  และเป็นสถานีโทรทัศน์ในกำกับของรัฐบาลเกาหลีเหนือ ใช้เผยแพร่ข่าวสารต่าง ๆ ภายในประเทศแพร่ภาพเป็นครั้งแรกเมื่อปี พ.ศ. 2506 เป็นสถานีโทรทัศน์ที่ออกอากาศที่สปป.เกาหลี ปัจจุบันนี้ออกอากาศผ่านดาวเทียม ไชนาแซท 12 จะเริ่มออกอากาศเป็น 2 ช่วงเวลา คือ ตั้งแต่เวลา 9.00 น.-21.00 และ 15.00-23.00 น. (เวลาเปิดและปิดสถานี อาจมีการเปลี่ยนแปลงตามฤดูรายการพิเศษ วันหยุดราชการหรือมีงานพิธีการที่สำคัญ ต่าง ๆ) ช่องรายการนี้จะนำเสนอรายการและสารคดีจากประเทศเกาหลีเหนือเพียงอย่างเดียวรวมไปถึงการ์ตูน ละครจากเกาหลีเหนือ การแสดงจากโรงเรียนในเกาหลีเหนือ และการแสดงเพลงจากวงดนตรี ซิมโฟนีออเคสตร้า แห่งชาติ เพลงปลุกใจจากทหารเกาหลีเหนือและข่าวจากเกาหลีเหนือควบคู่กันไปด้วย
หอโทรทัศน์สูง 150 เมตรในกรุงเปียงยาง
ประวัติ

เป็นสถานี​วิทยุ​โทรทัศน์​ที่เริ่มออกอากาศเผยแพร่​ภาพ​ครั้ง​แรกเมื่อ​ 3 มีนาคม​ ค.ศ. 1963 ออกอากาศจาก หอโทรทัศน์เปียงยางในเขตโมรันบง เมืองเปียงยางเริ่มเวลา 15.00 น. ในวันธรรมดาจนถึง 22.30 น. และการออกอากาศโทรทัศน์ประเภทสัญญาณดิจิทัลคือDVB ซึ่งเป็นมาตรฐานยุโรป ใน ปี พ.ศ. 2542 เพื่อเป็นวันครบรอบการก่อตั้งพรรคแรงงานเกาหลี ได้มีการลงนาม ข้อตกลงทางธุรกิจกับชินวัตร แซตเทิลไลต์ ผู้ให้บริการดาวเทียมสื่อสารชั้นนำของไทย ผ่านสัญญาณจากดาวเทียมเทียมที่เรียกว่า 'ไทยคม 3' ที่ลอยอยู่เหนือมหาสมุทรอินเดีย . มีการใช้การกระจายเสียงผ่านดาวเทียม โทรทัศน์กลาง Chosun มีเวลาออกอากาศสำหรับเด็กและเวลาออกอากาศภาพยนตร์ และไม่มีโฆษณาทางทีวี แต่มีการแนะนำการออกอากาศเพลงบนหน้าจอ ความรู้เกี่ยวกับไลฟ์สไตล์ และเรื่องราวการเดินทาง
มีรายงานว่าการออกอากาศ แบบ HD ใน อัตราส่วน16:9จะเริ่ม ตั้งแต่ เวลา 15:00 น. ( เวลาเปียงยาง ) ในวันที่ 4 ธันวาคม2017ตั้งแต่วันนี้รูปแบบการทดสอบได้เปลี่ยนจากPhilips พีเอ็ม 5544 ที่มีอยู่ เป็น Philips พีเอ็ม 5644 และรูปลักษณ์ของ ภูเขา Baekduและวิดีโอทั้งหมดถูกส่งออกในอัตราส่วน 16:9
ผังรายการประจำวัน

ภาพทดสอบแบบ พีเอ็ม 5544 ในเวลา 8.30 น. (กรณีที่มีเหตุการณ์สำคัญหรือวันหยุดราชการของเกาหลีเหนือ)
เปิดสถานี ช่วง เวลา 9.00 น. บรรเลงเพลงชาติเกาหลีเหนือจากวงดนตรี ซิมโพนีออเครสตร้า แห่งชาติ
ผู้ประกาศ กล่าวเปิดสถานีโทรทัศน์ บรรเลงเพลงระลึกถึงประธาน คิม อิลซุง (Song of Kim il sung) และแพร่ภาพเพลงแด่ผู้นำสูงสุด โดยทหารเกาหลีเหนือ
เวลา9.08 น. ผังรายการวันนี้
เวลา 9.12 น. สารคดี
เวลา 10.10 น. เสนอข่าวสาร เกาหลีเหนือ (ส่วนใหญ่เป็นข่าว ภารกิจของผู้นำสูงสุด)
เวลา 17.00 น. การข่าวช่วงที่ 2 และ ข่าวหน้าหนึ่ง (รายงานข่าวจากหนังสือพิมพ์ โรดอง ซินมุน กระบอกของเสียงพรรคแรงงานเกาหลี)
ละครหลังข่าว ละครทุกเรื่องส่วนใหญ่ จะเป็นละครเชิงสังคมของชาวเกาหลีเหนือ ละครเชิงการต่อสู้และปฏิวัติ จากรัสเซีย และละครจากจีนแผ่นดินใหญ่ แต่อาจมีภาพ ภาษา และเนื้อหาที่ไม่เหมาะสม ซึ่งจะต้องใช้วิจารณญาณในการชม
เวลา 17.30 น. รายการสำหรับเด็กและเยาวชน โดยไม่มีเนื้อหารุนแรง รายการส่วนใหญ่เป็นสื่อผลิตเองในประเทศ เช่น การ์ตูนแอนิเมชันของเกาหลีเหนือ และรายการที่สอดแทรกคติสอนใจ
เวลา 17.45 น. มิวสิกวิดีโอ ประกอบเพลง มีเนื้อหาปลุกใจ
เวลา 18.00 น. รายการข่าวช่วงที่ 2 โดยจะเริ่มรายการด้วยดอกกุหลาบแดง หรือภาพสถานที่ท่องเที่ยว ใน 3 นาทีก่อนรายการ และหน้าจอแดง ในการอ่านข่าวนั้นผู้ประกาศข่าวจะต้องอ่านออกเสียงให้หนักแน่นซึ่งคล้ายในการกล่าวคำปราศรัยในประเทศ
เวลา 19.00 น. รายการกีฬา หรือรายการเพลง ออกอากาศทุกวัน สถานีจะแพร่ภาพ มิวสิกวิดีโอ และเทปบันทึกภาพวิดีโอการแสดงจากงานสำคัญต่าง ๆ เป็นนักร้องจากทหาร หรือการร้องเพลงประสานเสียงหมู่ ซึ่งใช้คนร้องจำนวนมาก (ซึ่งเป็นเอกลักษณ์ของวงดนตรีในเกาหลีเหนือ) จากวงดนตรีซิมโพนีออเครสต้า แห่งชาติ ส่วนใหญ่จะเป็นเพลงปลุกใจ แต่ไม่ได้แสดงถึงการปลุกระดมใด ๆ ทั้งสิ้น ซึ่งเนื้อของเพลงจะเป็นเพลงของคนรักชาติเท่านั้น
เวลา 23.00 น. ปิดสถานี โดยจะเป็นรายการข่าวดึก เพลง พยากรณ์อากาศ ผังรายการวันพรุ่งนี้ ผู้ประกาศ กล่าวปิดสถานีโทรทัศน์ เพลงสำคัญของประเทศเกาหลีเหนือ (เพลงมาตุภูมิอันเรืองรอง) (อังกฤษ: Brilliant fatherland; เกาหลี: 빛나는 조국)และภาพทดสอบแถบสี (หรืออาจปิดเร็วก่อนกำหนด)
ผังรายการของแต่ละวัน จะมีการเปลี่ยนรายการอยู่ตลอดเวลา และออกอากาศต่อเนื่องโดยไม่มีการแสดง End Credit แต่อย่างใด
รูปแบบ > สัญลักษณ์ของสถานี

อัตลักษณ์แพร่ภาพทุกวันตั้งแต่ พ.ศ. 2523 แต่ละช่วงจะมีเสียงผู้บรรยาย
อัตลักษณ์ เริ่มต้น: เริ่มต้นเกิดสถานีจะแสดงพื้นหลังสีม่วงพร้อมกับอัตลักษณ์ KCTV ขึ้นมาตามด้วยตัวอักษรภาษาเกาหลีขึ้นบางตัว พร้อมกับคำพูดที่ว่า "Joseon Jungang Bangsong" หลังจากการแพร่ภาพจะมีเพลง ผังรายการพร้อมภาพประกอบ ตามลำดับ
ไตเติ้ลข่าว : เริ่มต้นเข้าสู่รายการจะแสดงพื้นหลังพร้อมกับอัตลักษณ์ช่อง KCTV และ จุนเช ทาวน์เวอร์ ขึ้นอย่างช้าๆ พร้อมกับแสดงชื่อรายการเป็นภาษาเกาหลีว่า "โพ - โดะ" จะไม่มีเสียงผู้บรรยายแต่อย่างใด
ไตเติ้ลข่าวภาคดึก : เหมือนกับไตเติ้ลข่าวทั่วไป แต่แตกต่างตรงที่ตัวอักษร ออกอากาศในเวลา 22:30 เท่านั้น
อัตลักษณ์ เริ่มต้น: เหมือนกับอัตลักษณ์เปิดสถานี แต่แต่กต่างที่เสียงผู้บรรยาย และพื้นหลังสีน้ำเงิน ตามด้วยโปรแกรมรายการ (เป็นภาพสไลด์) ในวันพรุ่งนี้
รูปแบบ > สัญลักษณ์ช่อง

สัญลักษณ์ช่อง KCTV แสดงรูปปั้นโชลิมา ถูกนำไปใช้ครั้งแรกในปี พ.ศ. 2523  โดยมีชื่อเรียกอีกชื่อว่า สาธารณรัฐประชาธิปไตย์ของสถานีวิทยุโทรทัศน์กลางบนแผ่นดินเกาหลีเหนือ (Democratic People's Republic of Korea-Korean Central Radio Television Broadcasting System) (ชื่อย่อ : DPRK-KRCTVBS).
สัญลักษณ์ช่อง KCTV แสดงรูป จุนเช ทาวเวอร์ ถูกนำไปใช้ครั้งแรกในปี พ.ศ. 2539 โดยมีชื่อเรียกอีกชื่อว่า สถานีวิทยุโทรทัศน์กลางบนแผ่นดินเกาหลีเหนือ (Korean Central Television) (ชื่อย่อ : KCTV)
รูปแบบ > ภาพทดสอบ

พ.ศ. 2523 – ปัจจุบัน - EBU Colour Bars และ Philips PM5544 ทางสถานีได้ออกแบบภาพทดสอบเอง